**GUM za 3.razred – 30. 3. 2020 – 3. 4. 2020 – 1.URA**

**(spodnje besedilo in tabelo natisni ali prepiši)**

------------------------------------------------------------------------------------------------

**Gibalno izražanje s prvinami LJUDSKEGA PLESA – Zajček (ljudska)**

Preteklo uro si spoznal(a), da ljudsko glasbo izvajajo godci, ki igrajo na LJUDSKA GLASBILA. Ljudsko glasbo pa izvajajo tudi PLESALCI. Znane so otroške igre in plesi, kot so Bela, bela lilija, Abraham, Rdeče češnje rada jem in še druge.

Tokrat se boš preizkusil(a) v petju tebi že znane ljudske pesmi Zajček, ki pa jo boš spremljal(a) s plesom. Spodaj si oglej vzorec plesnih korakov, ki veljajo za eno kitico pesmi. Zdaj poskusi plesne korake izvajati še ti.

|  |  |  |  |
| --- | --- | --- | --- |
| BESEDILO | | | Zaj-ček, al' se ne bo-jiš, |
| **PLES** | | | **štiri korake v desno -**  **prisunski korak v desno - najprej se premakne desna noga, priključi se ji leva** |
| BESEDILO | | ko od do-ma tak' hi-tiš? | |
| **PLES** | | **štiri korake v levo**  **prisunski korak v levo - najprej se premakne leva noga, priključi se ji desna** | |
| BESEDILO | | Skočim sem, skočim tja | |
| **PLES** | | **- ob besedi SEM poskočimo sonožno naprej**  **- ob besedi TJA poskočimo nazaj na izhodišče** | |
| BESEDILO | in takoj sem spet doma. | | |
| **PLES** | **- pojemo besedilo, zavrtimo se okoli svoje osi**  **- na besedo DOMA udarimo z nogo ob tla** | | |

Zapisan vzorec plesa je prikazan za prvo kitico pesmi, enak plesni vzorec uporabljaj tudi pri ostalih kiticah pesmi. To pomeni, da boš plesni vzorec 4-krat ponovil(a), da boš lahko prikazal(a) celoten ples. Pri plesu, ki si ga osvojil(a) ne pozabi tudi pesem Zajček istočasno peti!

In za konec, predlagam, da povabiš v izvajanje petja in plesa še svoje starše (sestre, bratce) in lahko vsi skupaj v krogu zaplešete.